b'\n_START_ARTICLE_\nIsonkyr\xc3\xb6n kirkko\n_START_SECTION_\nHistoria\n_START_PARAGRAPH_\nPit\xc3\xa4j\xc3\xa4kokous p\xc3\xa4\xc3\xa4tti uuden kirkon rakentamisesta 1843, kun maaherran m\xc3\xa4\xc3\xa4r\xc3\xa4\xc3\xa4m\xc3\xa4ss\xc3\xa4 katselmuksessa oli todettu, ettei vanhan kirkon korjaaminen ja laajentaminen onnistu. Vuonna 1864 kirkonkokous p\xc3\xa4\xc3\xa4tti rakentaa kirkon Georg Theodor Chiewitzin suunnitelmien mukaan. T\xc3\xa4m\xc3\xa4n j\xc3\xa4lkeen rakentaminen viiv\xc3\xa4styi viel\xc3\xa4 yli kymmenell\xc3\xa4 vuodella muun muassa piirustusten uusimisen, Ylistaron omaksi seurakunnaksi eroamisen ja katovuosien vuoksi.\n_START_SECTION_\nSiunauskappeli\n_START_PARAGRAPH_\nKirkon vieress\xc3\xa4 sijaitseva punatiilinen siunauskappeli on vuodelta 1878. Sen on todenn\xc3\xa4k\xc3\xb6isesti suunnitellut p\xc3\xa4\xc3\xa4kirkon rakennust\xc3\xb6it\xc3\xa4 johtanut rakennusmestari August Lassallin.\n_START_SECTION_\nHautausmaa\n_START_PARAGRAPH_\nKirkon l\xc3\xa4heisyydess\xc3\xa4 sijaitseva hautausmaa on vihitty k\xc3\xa4ytt\xc3\xb6\xc3\xb6n 1896. Hautausmaan pinta-ala on noin 2 hehtaaria ja hautoja siell\xc3\xa4 on noin 2000. Erillisen sankarihauta-alueen suunnitteli arkkitehti Matti Visanti vuonna 1918. Visanti on suunnitellut my\xc3\xb6s hautamuistomerkin Kyr\xc3\xb6n karhu sek\xc3\xa4 hautojen laatat ja ristit. Sankarihauta-alueelle on haudattu yhteens\xc3\xa4 yli 200 vapaus-, talvi- ja jatkosodan sankarivainajaa.'